Azərbaycan Superkuboku

Azərbaycan Superkuboku — kubok 4 dəfə — 1993, 1994 və 1995-ci illərdə — "Səhər" qəzetinin Superkuboku adı ilə keçirilib. 2013-cü ildə isə Azərbaycan Superkuboku adı ilə yenidən bərpa edilmişdir. Qalib iki dəfə "Neftçi Bakı", bir dəfə isə "Qarabağ" və "Xəzər-Lənkəran" olmuşdur.

 Tarixi 
İlk Superkubok oyunu 1993-cü il fevralın 21-də baş tutub. Birinci və hələlik sonuncu dəfə matçda çempionla kubokun sahibi görüşüb. Sumqayıtda "Neftçi" ilə "İnşaatçı Bakı" arasında görüş baş tutub. Həmin matç böyük hesabla nəticələnib – 4:1. Ölkə çempionu "Neftçi" bu yarışda da gücünü göstərib. 1993-cü ildə "Qızıl dubl" edən "Qarabağ" isə təşkilatçılar tərəfindən Superkubokla da mükafatlandırıldı. Hərçənd, çempionun kubokun finalçısı və ya gümüş mükafatçı ilə oynaması mümkün idi. 1993/94 mövsümünün çempionu "Turanla" kubokun qalibi "Kəpəz" arasında Superkubok oyunu baş tutmadı. Çünki həmin vaxt çempionatda çıxışını dayandıran Neftçi və onun tərəfində olan klublar AFFA-ya alternativ qurum yaratmaqla məşğul idi. Belə vaxtda Superkubok heç yada da düşmürdü. 1994/95 mövsümündə çempion olan "Kəpəz" isə Superkubokda oynamaqdan imtina edən ilk çempion oldu. Azərbaycan kubokunun qalibi "Neftçi"nin qarşısına vitse-çempion Turan çıxdı.

2005-ci ildə Ramiz Mirzəyev AFFA-nın prezidenti olduğu dövrdə yenidən Superkubok oyununun keçirilməsi gündəmdə idi. Hətta çempion "Neftçi PFK" ilə ölkə kubokunun sahibi "Bakı FK" arasında həlledici matç təqvimə də daxil edilmişdi. Bu görüşün Naxçıvanda keçiriləcəyi gözlənilsə də, sonradan təxirə salındı.

24 may 2013-cü ildə Azərbaycan Peşəkar Futbol Liqasının iclasında qurumun sədri Ramin Musayev bildirdi ki, "Biz Super Kubokun yenidən keçirilməsi ilə bağlı çox düşündük. AFFA prezidenti Rövnəq Abdullayevlə görüşdə qərar verdik ki, bu oyunu yenidən təşkil edək. AFFA prezidenti onu da bildirdi ki, kuboklar milli ornamentlərlə işlənsin. Kubokun eskizi Moskvada hazırlanıb." Beləliklə bu toplantıda bəyan edildi ki, Azərbaycan superkuboku yenidən keçiriləcək.Ramin Musayev: Biz Super Kuboku yenidən keçirmək üçün çox düşündük. azerisport.com  

 Bütün finallar 
 Tarix / Yer Qalib Hesab Finalçı 21 fevral 1993Sumqayıt Neftçi Bakı 4:1 İnşaatçı Bakı 1994 Qarabağ - - 23 iyun 1995Sumqayıt Neftçi Bakı 1:1 p. 8:7 Turan Tovuz FK 23 oktyabr 2013NaxçıvanSuperkubokun keçirilmə tarixi və yeri müəyyənləşdi. pfl.az  Azərbaycan Superkuboku Naxçıvanda keçiriləcək. pfl.az   Xəzər Lənkəran 2:1 Neftçi Bakı

 Qaliblər 
KlubQələbəNeftçi2Qarabağ1Xəzər Lənkəran1

 Həmçinin bax 
 Azərbaycan Premyer Liqası
 Azərbaycan Kuboku

 İstinadlar 

 Xarici keçidlər 


Kateqoriya:Milli futbol superkubokları
Kateqoriya:1993-cü ildə Azərbaycanda yarananlar